Kegyelem és békesség nektek, Jézus hatalmas nevében,
szeretettel köszöntelek titeket 'A Hit Természetes' újabb epizódjában itt a God's Heart TV-n!
Ma egy olyan témáról szeretnék beszélni, ami az emberekkel való beszélgetések -
az imák, a tanácsadás és a bátorítás - során nagyon sokszor felmerült.
Azt vettem észre, hogy manapság nagyon sokan
a tegnap szemüvegén,
a múlt szemüvegén - a múlt tévedésein,
a múlt hibáin, és a múlt fájdalmain - keresztül nézve élik az életüket.
Ennek eredményeként a múltban elkövetett bűneik és tévedéseik
miatti kárhoztatásnak vagy az őket a múltban ért sérelem miatti
keserűségnek és neheztelésnek az ördögi körében
találják magukat.
Ez pedig nagyon veszélyes.
Isten népe, ez nem más, mint az ördög ravasz terve, az egyik gyakori húzása,
hogy elválasszon Istentől.
Sátán örömét leli abban, ha megvitatod vele a múltadat.
Kedve telik abban, ha a múltadra emlékeztet - a múltbéli kudarcodra, hibádra, fájdalmadra.
Mivel ez az egyetlen dolog, ami hozzá köt.
Valójában csak ennyi információval bír rólad - amit a múltadról tud.
Valamint minden járható utat kihasznál,
hogy megpróbálja megakadályozni, hogy a jelenben Isten Igéje szerint cselekedj.
Nézd, azt nem bánja, ha elemzed az Igét.
Nem bánja, ha gyönyörködsz az Igében vagy akár elismered annak hitelességét,
egészen addig, amíg nem az Ige szerint cselekszel.
Azt nem akarja, hogy Isten Igéje szerint cselekedj!
Azt akarja, hogy az életedet a méltatlan múltad szemüvegén keresztül nézve éld,
hogy mindent azon keresztül láss,
hogy ezzel megbénítsa azt a képességedet, hogy a jelenben hitből cselekedj,
és ily módon elhomályosítja a jövődet.
Isten népe, veszélyes dolog szükségtelenül visszamenni a múltba.
Nagyon veszélyes!
Nézd, a múltad nem határozza meg
sem a jelenedet, sem a jövődet.
Anélkül is tanulhatsz a múltadból, hogy benne élnél.
Ne élj a múltban; tanulj belőle!
Ne tüntesd ki az ördög megtévesztését a figyelmeddel - az értékes figyelmeddel!
Mert nem a hibáid határozzák meg, hogy ki vagy.
Zsoltárok 37:24.
Megismétlem - nem a hibáid határozzák meg, hogy ki vagy.
Valójában még tökéletesíthetnek is rajtad.
Úgy értem, hogy Isten - a reakciódtól függően - még a hibáidat is fel tudja
használni, hogy oda állítson, ahol az Ő akarata szerint lenned kell.
A kulcs a válaszodban rejlik.
Hogyan reagálsz a sértésre?
Hadd mondjak egy nagyon gyakorlatias példát!
Csak képzeld el, hogy utazol valahová.
Mész valahová; tudod, hogy hová tartasz.
És útközben, egyszer csak rájössz, hogy rossz helyen vagy.
Tettél egy rossz lépést; irányt tévesztettél.
Mit teszel?
Vissza kell menned és vissza kell térned a helyes útra.
Ha észreveszed, hogy rossz irányba mentél, csak annyit mondasz:
'Hát mindegy, már túl késő! Tovább megyek ezen a rossz úton.'
Nem! Gyorsan visszamész a helyes ösvényre, rátérsz a jó nyomra és folytatod az utat.
Isten népe, ha az élet útján
rossz felé mentetek, hogy reagáltok?
Hogy reagáltok?
Felismeritek a tévedéseteket és bűnbánóan visszarohantok Istenhez?
Vagy nem tartotok önvizsgálatot,
belemerültök az önsajnálatba
és még jobban belegabalyodtok a bűn, a kárhoztatás és az alsóbbrendűség kusza hálójába?
Visszatértek a helyes útra vagy még jobban letértek róla?
Ti választotok.
Ha azt választjátok, hogy a múltban éltek, akkor az útról való letérést választjátok.
Ha belemerülsz a bűnbe és a kárhoztatásba, csak még jobban letérsz az útról.
Ugyanígy, ha megindoklod a hibádat
vagy másokra mutogatsz össze-vissza
vagy kifogásokat gyártasz, akkor letérsz az útról.
Ebben pedig az a veszélyes,
hogy minél tovább maradsz benne a tévedésedben,
az ördög annál több kárt tud okozni a szívedben.
Ha az ördög megveti a lábát a szívedben,
a rombolása könnyedén kiterjedhet az otthonodra,
a házasságodra, a családodra, a kapcsolataidra és a karrieredre.
Ó, milyen kusza hálót szövünk,
amikor nem vagyunk hajlandók elhagyni a hibáinkat!
Nem azt mondom, hogy nem fogsz hibázni.
Az élet útján mindenki követ el hibákat.
Mindenki letér az útról.
Úgy értem, csak nézd meg mi van a Bibliában, a számunkra mértékadó könyvben, Isten Igéjében -
nézd meg a sok nagyszerű bibliai személyt, akikről olvastunk!
Noé az alkohollal küzdött.
Jákob csalt.
Lót a kapzsisággal küzdött.
Ott van Mózes, aki a haraggal küszködött.
Pétert gyakran hatalmába kerítette a félelem, Tamást a kétség.
Mi a helyzet Dávid királlyal, Salamonnal, Sámsonnal - mind megadták magukat a testi vágynak.
Ebben a világban senki sem tökéletes (Róma 3:10, 23).
Mindannyian sokféleképpen vétkezünk (Jakab 3:2).
Ebben a gonosz világban az ember szívében
a test és a szellem között mindig dúlni fog a harc.
A szívedben lévő gondolattal az utolsó napig küzdeni fogsz,
amíg Jézus vissza nem jön - ezt a harcod fogod vívni.
Ezért, Isten népe, ezzel bátorítalak ma titeket -
Amint rájössz, hogy rossz felé mentél,
gyorsan térj vissza a helyes útra!
Ne hosszabbítsd meg a rossz úton töltött időt azzal, ahogyan reagálsz!
Nézd, Isten gyermekeként tudnod kell, amikor rossz irányba mész.
Hogyan? Isten Szelleme rögtön megtérésre sarkallja a lelkiismeretedet.
Róma 9:1, 2 Korinthus 7:10
A Szent Szellem rögtön bűnbánatra készteti a lelkiismeretedet.
A kérdés az, hogy mennyire érzékeny a szellemed?
Milyen gyorsan reagálsz?
Hogy milyen gyorsan ismered fel a tévedésedet, az arányban áll azzal,
amilyen mértékben Isten Igéje uralja a szívedet.
Ahhoz, hogy a szellemed érzékenyebb legyen Isten Szellemének a késztetésére,
egyszerűen csak több időt kell töltened az Úr lábánál,
több időt az Ő jelenlétében,
több időt az Ő Igéjében.
Neki növekednie kell; neked alább kell szállnod (János 3:30).
Mert minden Jézusról szól; nem rólad.
Nem arról szól, hogy méltó vagy-e rá, mert senki sem méltó.
Nem a gyengeségedről szól, mert mindenkinek vannak gyengeségei.
A hajlandóságodról szól -
arról, hogy hajlandó vagy-e elismerni, hogy hibáztál,
félretenni a büszkeségedet,
visszamenni, rálépni a helyes útra Istennel
és tovább menni a hit útján.
Mert nem kell tökéletesnek lenned ahhoz, hogy Isten gyermeke lehess;
csak Isten rendelkezésére kell állnod.
Isten népe, ma egy igével, Pál apostol szavaival búcsúzok tőletek
a Róma levél 8:1-ből.
Azt mondta: "Azért nincsen immár semmi kárhoztatása
azoknak, akik Krisztus Jézusban vannak."
Na most, ez az Ige nem ad nekünk alapot arra, hogy rokonszenvezzünk a bűnnel,
hogy igazoljuk a rosszat vagy hogy biztosra vegyük a kegyelmet. Nem!
Hanem egyszerűen csak hangsúlyozza, hogy ne hagyjuk, hogy a bűntudat
ellopja tőlünk azt a rendkívüli békességet, amely Krisztus bocsánatában a rendelkezésünkre áll.
A hibád, ahelyett, hogy elűzne Isten jelenlétéből,
inkább okot adjon arra, hogy közeledj Hozzá!
Mert T.B. Joshua szavaival élve:
"Onnan tudhatod, hogy Isten gyermeke vagy, hogy a hibád felpezsdíti a szellemi életedet!"
Köszönöm Jézus!
Most pedig, Isten népe, elérkezett az ima ideje!
Most, minden szív, amit a bűn beszennyezett -
tisztuljon meg, Jézus Krisztus hatalmas nevében!
Minden szellem, amelyet kárhoztatás gyötör -
tisztuljon meg Jézus Krisztus drága vére által!
Ha Jézus Krisztus vére megtisztít, akkor valóban tiszta vagy!
Tisztulj meg most!
A szellemedben, a lelkedben, a testedben - tisztulj meg!
A szenvedés, a megkötözöttség, a betegség, a rémálmok szellemei -
mosódjanak el Jézus Krisztus vére által!
Mosódjanak ki, Jézus Krisztus hatalmas nevében!
Vegyél bátorságot!
Vegyél erőt!
Vedd a hitet, hogy a helyeden maradj Krisztusban!
Ó, Uram, hajlíts meg minden konok szívet és akaratot!
Vezesd a tévelygő lépteket!
Mosd el a bűn szennyét!
Segíts nekünk, hogy a Te szemeden keresztül lássunk!
Vonj minket szorosabb kapcsolatba Veled
és add, hogy jobban megismerjük a szívedet!
Jézus Krisztus hatalmas nevében! Ámen!
Köszönöm Jézus Krisztus!